ΓΡΑΠΤΗ ΕΡΩΤΗΣΗ P-0593/00

υποβολή: Jos Ribeiro e Castro (UEN) προς την Επιτροπή

(24 Φεβρουαρίου 2000)

Θέμα: Περιοχή της Λισσαβώνας και της Κοιλάδας του Τάγου Διαρθρωτικά Ταμεία για την περίοδο 2000-2006

Στις 21 Ιουλίου 1999 το Συμβούλιο ενέκρινε τον κανονισμό ΕΚ αριθ. 1260/1999 που θεσπίζει γενικές διατάξεις για τα διαρθρωτικά ταμεία(1).

Η περιοχή της Λισσαβώνας και της Κοιλάδας του Τάγου (Πορτογαλία) πληροί τα κριτήρια επιλεξιμότητας για το δεύτερο πλαίσιο στήριξης 294/1999, ως περιοχή του Στόχου 1(2) και σταμάτησε να είναι επιλέξιμη, μετά από αξιολόγηση στις αρχές του 1999(3). Η εν λόγω περιοχή θα έπρεπε να συνεχίσει, ωστόσο, να απολαύει, έστω και επί προσωρινής βάσεως, της στήριξης των ταμείων από την 1η Ιανουαρίου 2000 έως την 31η Δεκεμβρίου 2005(4). Σύμφωνα με τα Συμπεράσματα της Συνόδου Κορυφής του Βερολίνου(5) στις 24 και 25 Μαρτίου 1995, επιβάλλεται η συνέχιση της εφαρμογής του μηχανισμού phasing out στις παλαιότερες περιοχές του Στόχου 1. Αναγνωρίζεται, εκτός από αυτό, και η ανάγκη να αναγνωρισθεί στην περιοχή της Λισσαβώνας ένα ειδικό μεταβατικό καθεστώς με τη μορφή της χορήγησης 500 εκατ. ευρώ(6). Αυτή η συμφωνία αντανακλά,πό το φώς των προφανών ανισοτήτων μεταξύ των διαφόρων οικονομικών παραγόντων και των τομέων της περιοχής, τις οριζόντιες αρχές που πηγάζουν από τη Συνθήκη και οι οποίες αφορούν όλες τις κοινοτικές πολιτικές: βιώσιμη ανάπτυξη και ισότητα ευκαιριών.

Αυτές οι αρχές, όπως οι κανόνες περί ανταγωνισμού του κοινοτικού κεκτημένου, τίθενται σε κίνδυνο από τη μη εφαρμογή της συμφωνηθείσας πολιτικής του phasing out. Οι οικονομικοί παράγοντες των γειτονικών περιοχών επιλέξιμων στα πλαίσια του Στόχου 1 θα επωφεληθούν τεράστιων ανταγωνιστικών πλεονεκτημάτων, με αποτέλεσμα να προκύψουν ανισορροπίες και στρεβλώσεις.

Έχονταςπόψη ότι έχουν διακοπεί τα διαρθρωτικά ταμεία για την περιοχή της Λισσαβώνας και της Κοιλάδας του Τάγου, θα μπορούσε να αναφέρει άραγε η Επιτροπή πού οφείλεται αυτή η διακοπή και, εάν έχει συμβεί στο πλαίσιο διαπραγματεύσεων με το πορτογαλικό κράτος, τότε ποιοι είναι οι λόγοι και ποιος φέρει την ευθύνη για τη μη εφαρμογή του άρθρου 6 του Κανονισμού (ΕΚ) αριθ. 1260/1999, το μη σεβασμό της Απόφασης της Επιτροπής 1999/502/ΕΚ της 1ης Ιουλίου 1999 και την παράβαση των όσων συμφωνήθηκαν στη Σύνοδο Κορυφής του Βερολίνου;

(1) Σύμφωνα με το άρθρο 161 ΣΕΕ και κατ' εφαρμογήν της διαδικασίας του άρθρου 251 ΣΕΕ.

(2) Κανονισμοί (ΕΚ) αριθ. 2052/88 και 4253/88 ΕΕ L 158 της 15.7.1988 και ΕΕ L 374 της 31.12.1988.

(3) Βλ. άρθρο 3 του Κανονισμού (ΕΚ) αριθ. 1260/1999 ΕΕ L 161 της 26.6.1999.

(4) Έπρεπε να προηγηθεί η εφαρμογή των διατάξεων του άρθρου 6, καθώς και των διατάξεων του άρθρου 7 αριθ. 2 δεύτερη παράγραφος και αριθ. 3, τρίτη παράγραφος, του κανονισμού (ΕΚ) αριθ. 1260/1999, σύμφωνα με την Απόφαση της Επιτροπής 1999/502/ΕΚ ΕΕ L 194 της 27.7.1999.

(5) Βλ. Συμπεράσματα της Συνόδου Κορυφής του Βερολίνου στις 24/25 Μαρτίου 1999, και ειδικότερα της παραγράφου 42, 43 και 44 (α).

(6) Βλ. παράγραφο 44 (α) των συμπερασμάτων.

Απάντηση του κυρίου Monti εξ ονόματος της Επιτροπής

(24 Μαρτίου 2000)

Σε συνέχεια της έγκρισης των κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα(1), η Επιτροπή κάλεσε τις πορτογαλικές αρχές να της κοινοποιήσουν, βάσει του άρθρου 88 παράγραφος 3 (πρώην άρθρο 93) της συνθήκης ΕΚ, σχέδιο εθνικού χάρτη των ενισχύσεων

περιφερειακού χαρακτήρα αποτελούμενου αφενός μεν, από τις προτεινόμενες πορτογαλικές περιφέρειες βάσει των παρεκκλίσεων που προβλέπονται στα άρθρα 87 παράγραφος 3 στοιχείο α) και γ) (πρώην άρθρο 92) της συνθήκης ΕΚ, αφετέρου δε, από τα ανώτατα όρια έντασης των ενισχύσεων στην αρχική επένδυση ή των ενισχύσεων στη δημιουργία θέσεων απασχόλησης που συνδέονται με την προβλεπόμενη επένδυση για κάθε μια από αυτές, καθώς και από τα εφαρμοζόμενα ανώτατα όρια σώρευσης.

Αφού εξέτασε το σχέδιο του πορτογαλικού χάρτη των ενισχύσεων περιφερειακού χαρακτήρα για την περίοδο 2000-2006, η Επιτροπή ενέκρινε, στις 8 Δεκεμβρίου 1999, το τμήμα του χάρτη που αφορά τις επιλέξιμες πορτογαλικές περιφέρειες για την παρέκκλιση που προβλέπεται στο άρθρο 87 παράγραφος 3 στοιχείο α) της συνθήκης ΕΚ (Norte, Centro, Alentejo, Algarve, Aores και Madeira).

Αντίθετα, η Επιτροπή κίνησε την προβλεπόμενη στο άρθρο 88 παράγραφος 2 της συνθήκης ΕΚ διαδικασία, σχετικά με το τμήμα του χάρτη που αφορά τη μόνη πορτογαλική περιφέρεια που είναι επιλέξιμη για την προβλεπόμενη στο άρθρο 87 παράγραφος 3 στοιχείο γ) της συνθήκης ΕΚ παρέκκλιση (Lisboa e Vale do Tejo), κρίνοντας ότι η πρόταση των πορτογαλικών αρχών δεν μπορούσε, στο παρόν στάδιο, να θεωρηθεί συμβατή με τις διατάξεις των κατευθυντήριων γραμμών. Πράγματι, στους όρους της πορτογαλικής κοινοποίησης, το σύνολο της εν λόγω περιφέρειας, η οποία αντιπροσωπεύει ποσοστό 33,4 % του εθνικού πληθυσμού, θα έπρεπε να δικαιούται τη μεταβατική περίοδο που προβλέπεται στο σημείο 5.7 των κατευθυντήριων γραμμών για την προσαρμογή της έντασης των ενισχύσεων τις οποίες έχει λάβει μέχρι το τέλος του 1999 βάσει του άρθρου 87 παράγραφος 3 στοιχείο α). Ωστόσο, λόγω των περιορισμών που θέτει το σημείωμα 43 στο εν λόγω σημείο 5.7 των κατευθυντήριων γραμμών για τη γεωγραφική κάλυψη της εν λόγω διάταξης, μέρος μόνον της περιφέρειας αυτής, που αντιστοιχεί στο 10,2 % του πορτογαλικού πληθυσμού, θα μπορούσε να δικαιούται τη σχετική περίοδο.

Όπως παρατηρεί το Αξιότιμο μέλος του Κοινοβουλίου, το ανασταλτικό αποτέλεσμα του άρθρου 88 παράγραφος 3 της συνθήκης ΕΚ εφαρμόζεται μέχρις ότου η προαναφερθείσα διαδικασία καταλήξει σε τελική απόφαση. Έτσι, στον βαθμό που, σύμφωνα με τον κανονισμό (ΕΚ) αριθ. 1260/1999, οι παρεμβάσεις των διαρθρωτικών ταμείων πρέπει να τηρούν το ισχύον κοινοτικό δίκαιο στον τομέα του ανταγωνισμού, όλες οι κρατικές ενισχύσεις περιφερειακού χαρακτήρα, είτε συγχρηματοδοτούνται από τα διαρθρωτικά ταμεία είτε όχι, αναστέλλονται στην περιφέρεια Lisboa e Vale do Tejo, από 1ης Ιανουαρίου 2000.

Η Επιτροπή εφιστά ωστόσο την προσοχή του Αξιότιμου Μέλους του Κοινοβουλίου στο γεγονός ότι η εν λόγω αναστολή αφορά μόνο τις κρατικές ενισχύσεις περιφερειακού χαρακτήρα, και επ’ ουδενί τις παρεμβάσεις των διαρθρωτικών ταμείων που ενδεχομένως αποσκοπούν στη συγχρηματοδότηση καθεστώτων ενισχύσεων άλλου χαρακτήρα ή που δεν περιλαμβάνουν στοιχεία ενισχύσεων στις επιχειρήσεις. Για τον σκοπό αυτό, η περιφέρεια Lisboa e Vale do Tejo θα εξακολουθεί να καλύπτεται εξ ολοκλήρου από τη μεταβατικήποστήριξη βάσει του στόχου αριθ. 1 των διαρθρωτικών ταμείων, από 1ης Ιανουαρίου 2000 έως 31 Δεκεμβρίου 2005, και οιποπεριφέρειες Lezria do Tejo και Mdio Tejo θα δικαιούνται την ίδιαποστήριξη μέχρι τις 31 Δεκεμβρίου 2006. Το κοινοτικό πλαίσιο στήριξης για την Πορτογαλία για την περίοδο 2000-2006 εγκρίθηκε στις 14 Μαρτίου 2000 από την Επιτροπή, περιλαμβανομένης της στήριξης στην περιφέρεια Lisboa e Vale do Tejo.

(1) ΕΕ C 74 της 10.3.1998.